Diari Oficial de la Generalitat Valenciana


Sumari del DOGV 5336, del 31-08-2006 (2006/9605)

RESOLUCIÓ de 5 de juliol de 2006, de la Conselleria de Territori i Habitatge, sobre la declaració d'àrea de rehabilitació del centre històric d'Ador (València).
----------------------------------------------------------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9605


Data del document
:   05-07-2006

Organisme emissor
:   Conselleria de Territori i Habitatge

Tipus de document
:   Resolució

Correcció d'errades

 Descriptors 

:   * Ador
    * pla d'urbanisme
    * protecció del patrimoni
    * patrimoni arquitectònic
    * renovació urbana

RESOLUCIÓ de 5 de juliol de 2006, de la Conselleria de Territori i Habitatge, sobre la declaració d'àrea de rehabilitació del centre històric d'Ador (València). [2006/9605]  
Antecedents de fet  
Primer. El 14 de desembre de 2005 va entrar en la Direcció General d'Habitatge i Projectes Urbans un escrit i diversa documentació de l'Ajuntament d'Ador per la qual se sol·licita la declaració d'àrea de rehabilitació del centre històric de la localitat.  
Segon. El nucli urbà d'Ador no té antecedents com a àrea de rehabilitació. L'àmbit sol·licitat es correspon amb la trama del centre històric d'Ador.  
Tercer. La superfície de sòl urbà és de 13,50 hectàrees, l'àmbit de l'àrea proposada és de 6,58 hectàrees fet que representa un 48,74% respecte al total. La població del municipi en 2005 és de 1385 habitants.  
Quart. Per a promoure la rehabilitació i la regeneració del centre històric l'Ajuntament d'Ador té previst adoptar com a mesures específiques per a incentivar i ordenar la rehabilitació en l'àmbit de l'àrea proposada el següent:  
Bonificació en la taxa de llicència urbanística, a favor dels titulars d'immobles que sol·liciten llicències d'obres per a la reforma o la rehabilitació d'edificis consistent en una reducció d'aquesta fins a un 1,4%.  
Cinqué. El planejament urbanístic en el municipi són les normes subsidiàries aprovades definitivament en data 27 de maig de 1992. Inclouen, en el seu capítol IV, un catàleg de béns i espais protegits.  
Sisé. El 30 de gener de 2006, l'arquitecte de l'OCRE emet un informe tècnic en què s'indica que la delimitació de l'àrea proposada es considera conforme i adequada per a la declaració d'àrea de rehabilitació a centre històric.  
Fonaments de dret  
Primer. Conforme al que establix l'article 14 del Decret 81/2006, de 9 de juny, del Consell de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana es consideren àrees de rehabilitació a centres històrics aquelles que pel seu caràcter patrimonial (...) es plantege un programa d'actuació municipal en què s'incloguen incentius a la iniciativa privada per a la conservació, la rehabilitació i la millora del patrimoni residencial i disposen de planejament adequat.  
Segon. Segons el punt 3 de l'article 14 del Decret 81/2006, són criteris preferents per a la declaració d'àrees de rehabilitació a centres històrics:  
Que la zona posseïsca interés històric, urbanístic, arquitectònic i ambiental o que estiga incoada com a bé d'interés cultural amb la classificació de conjunt històric.  
Que l'ajuntament dispose de Pla especial de protecció, Pla de reforma interior o planejament adequat.  
Que concórreguen altres circumstàncies de caràcter social que aconsellen una actuació renovadora.  
Tercer. Segons el parer d'aquesta conselleria, aquestes circumstàncies es complixen   
Quart. En el mateix article 14, s'indica que la declaració d'àrees de rehabilitació a centres històrics es realitzarà mitjançant una resolució del director general competent en matèria d'habitatge (excepte en municipis de més de 50.000 habitants que resoldrà el conseller) a petició motivada per l'ajuntament, amb un informe previ tècnic corresponent.   
Cinqué. Mitjançant el Decret 131/2004, de 27 d'agost, del Consell de la Generalitat, es van determinar el nombre i la denominació de les conselleries en què s'organitza l'administració de la Generalitat.   
En el Decret 8/2004, de 3 de setembre, del president de la Generalitat es van assignar les competències en matèria d'habitatge a la nova Conselleria de Territori i Habitatge.  
En el Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat, s'establix que les funcions en matèria de plans d'habitatge, rehabilitació, accions concertades relatives a habitatge i règim jurídic seran exercides per la Direcció General d'Habitatge i Projectes urbans, que pertany a la Conselleria de Territori i Habitatge.  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú, el Decret 81/2006, de 9 de juny, del Consell sobre desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, l'informe tècnic de l'Àrea de Promoció així com la resta de legislació de general i pertinent aplicació.  
Resolc  
Primer. Declarar l'Àrea de Rehabilitació del Centre Històric d'Ador, la delimitació de la qual es fixa en el plànol adjunt. Aquesta ha de quedar inserida en uns cartells indicatius segons el Manual d'identitat visual corporativa que ha de col·locar l'Ajuntament segons instruccions d'aquesta conselleria.   
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell per a les actuacions protegides que s'efectuen en aquest àmbit.  
Contra la present resolució que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que estime oportú.  
València, 5 de juliol de 2006.. El director general d'habitatge i projectes urbans: Bernabé Bueno Miralles.